5. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 801 της 25 Νοεμ./2 Δεκ. 1968 (ΦΕΚ Α΄282) Περί του τρόπου καθορισμού και καταβολής της οφειλομένης αποζημιώσεως δι’ επίταξιν ή δέσμευσιν υδάτων κλπ. προς ύδρεσιν δήμων και κοινοτήτων. Έχοντες υπ’ όψιν τας διατάξεις του άρθρ.5 του Α.Ν. 560/68, «περί αντιμετωπίσεως επειγουσών υδρευτικών αναγκών των δήμων και κοινοτήτων» και την υπ’ αριθ.743 της 6.11.1968 γνωμοδότησιν του Συμβουλίου Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν:  Άρθρ.1.-1.Δια τας εν άρθρ.1 του Α.Ν. 560/68 αιτίας οφείλεται αποζημίωσις χρήσεως συνισταμένη εις ποσόν καλύπτον την θετικήν ζημίαν και το διαφυγόν θεμιτόν κέρδος του δικαιούχου. 2.Ως δικαιούχοι της κατά την προηγουμένην παράγραφον αποζημιώσεως θεωρούνται οι εκ της δεσμεύσεως επιτάξεως ή επιβολής ετέρου περιορισμού υφιστάμενοι περιουσιακήν ζημίαν. 3.Δια τον προσδιορισμόν της θετικής ζημίας υπολογίζονται: α)Αι πάσης φύσεως δαπάναι, εις ας τυχόν ο δικαιούχος υποβάλλεται εν σχέσει προς την χρήσιν του ύδατος ή την κίνησιν, λειτουργίαν και συντήρησιν των αντλητικών συγκροτημάτων, μέσω διανομής του ύδατος, φρεάτων και λοιπών εγκαταστάσεων, β)τα αναγκαιούντα ποσά προς αποκατάστασιν της ζημίας, ην τυχόν υπέστη ο δικαιούχος εκ συγκεκριμένης φθοράς ή βλάβης κινητού ή ακινήτου πράγματος αυτού, εφ’ όσον δεν πρόκειται περί συνήθους φθοράς ή βλάβης προερχομένης εκ της κανονικής χρήσεως του ύδατος ή περί φθοράς ή βλάβης προερχομένης εξ υπαιτιότητος του δικαιούχου, γ)το κεκανονισμένον ποσοστόν αποσβέσεως της αξίας αγωγών, πραγμάτων, μηχανημάτων, φρεάτων και λοιπών εγκαταστάσεων. 4.Δια τον προσδιορισμόν του διαφυγόντος  θεμιτού κέρδους υπολογίζονται: α)Επί αντλουμένων υδάτων ποσοστόν επί των εξόδων κινήσεως, λειτουργίας και συντηρήσεως των αντλητικών  συγκροτημάτων και εγκαταστάσεων και το  σύνηθες       καθαρόν         κέρδος,         όπερ        θα (Μετά την σελ.284) Σελ.284,01 348-035 Απαλλοτριώσεις για Δημοτικά και Κοινοτικά έργα 3.Ε.β.4-5 απεκόμιζεν ο δικαιούχος κατά το διάστημα της δεσμεύσεως κλπ. εκ της εκμεταλλεύσεως των εγκαταστάσεων αυτών και των υδάτων, β)επί μη αντλουμένων υδάτων, το σύνηθες καθαρόν κέρδος, όπερ θα απεκόμιζεν ο δικαιούχος κατά το διάστημα της δεσμεύσεως κλπ. εκ της εκμεταλλεύσεως των υδάτων.  Άρθρ.2.-1.Η κατά το προηγούμενον άρθρον αποζημίωσις καθορίζεται δι’ αποφάσεως του νομάρχου μετά συμφωνον γνωμοδότησιν επιτροπής αποτελουμένης εκ του οικείου οικονομικού εφόρου, του διευθυντού της οικείας διευθύνσεως γεωργίας και ενός μηχανικού της παρά τη νομαρχία τεχνικής υπηρεσίας δήμων και κοινοτήτων. Δια της αυτής αποφάσεως καθορίζονται οι δικαιούχοι της αποζημιώσεως και ο υπόχρεως εις καταβοήν ταύτης δήμος ή κοινότης. 2.Εν περιπτώσει επιβολής δεσμεύσεως, επιτάξεως κλπ. υπέρ πλειόνων δήμων και κοινοτήτων υπόχρεοι εις καταβολήν της αποζημιώσεως είναι οι οικείοι δήμοι και κοινότητες κατά λόγον χρήσεως του ύδατος. 3.Η κατά το παρόν άρθρον εκδιδομένη απόφασις του νομάρχου κοινοποιείται επί αποδείξει εις τους δικαιούχους της αποζημιώσεως και εις τον υπόχρεων καταβολής ταύτης δήμον ή κοινότητα. Άρθρ.3.-1.Η επιτροπή δια την κατά το άρθρ.2 του παρόντος γνωμοδότησιν αυτής λαμβάνει υπ’ όψιν: α)Τα υπό των δικαιούχων της αποζημιώσεως υποβαλλόμενα δικαιολογητικά προς απόδειξιν της πορσγενομένης αυτοίς ζημίας, β)τας απόψεις των υποχρέων εις καταβολήν της αποζημιώσεως δήμων και κοινοτήτων, γ) παν άλλο χρήσιμον κατά την γνώμην της επιτροπής στοιχείον. 2.Εις ας περιπτώσεις ήθελε κριθή υπό της υπηρεσίας αναγκαίον, δύνανται υπό της κατά την προηγουμένην παράγραφον επιτροπής να ληφθή υπ’ όψιν και πρότασις ειδικής εκ δημοσίων υπαλλήλων επιτροπής συνιστωμένης δι’ αποφάσεως του νομάρχου. Σελ.284,02 348-036 Άρθρ.4.-1.Εντός μηνός από της εις τους ενδιαφερομένους, κατά την παρ.2 του παρόντος, επιδόσεως της αποφάσεως του νομάρχου, δι’ ης επιβάλλεται επίταξις, δέσμευσις ή έτερος περιορισμός επί της χρήσεως υδάτων, κατά το άρθρ.1 του Α.Ν. 560/68, οι ζημιούμενοι οφείλουσι να υποβάλωσι προς την νομαρχίαν αίτησιν περί καθορισμού της οφειλομένης αυτής αποζημιώσεως. Την προθεσμίαν ταύτην ο αρμόδιος νομάρχης δύναται δι’ αποφάσεώς του να παρατείνη συνολικώς επί έν έτος. Απράκτου παρερχομένης της κατά τα προηγούμενα εδάφια προθεσμίας τεκμαίρεται ότι οι δικαιούχοι δεν επιθυμούσι να ακολουθήσωσι την διαδικασίαν του παρόντος Δ/τος, προς καθορισμόν της οφειλομένης αυτοίς αποζημιώσεως, δικαιούμενοι πλέον εις προσφυγήν ενώπιον των τακτικών δικαστηρίων, ασκουμένην εντός μηνός από της λήξεως της κατά τα προηγούμενα εδάφια προθεσμίας. 2.Αι κατά την παρ.1 του παρόντος άρθρου εκδιδόμεναι αποφάσεις κοινοποιούνται επί αποδείξει άμα τη εκδόσει των εις τους εκ των λαμβανομένων μέτρων ζημιουμένους. Άρθρ.5.-1.Η καθοριζομένη αποζημίωσις καταβάλλεται ή παρακατατίθεται υπέρ των αναγνωρισθέντων δικαιούχων εντός εξ μηνών από της επιδόσεως της περί καθορισμού της αποζημιώσεως αποφάσεως. Η πληρωμή του ποσού της αποζημιώσεως ενεργείται εις βάρος του προϋπολογισμού του υπέρ ου η δέσμευσις ή επίταξις κλπ. δήμου ή κοινότητος κατά τας περί δήμων και κοινοτήτων ισχυούσας ειδικάς διατάξεις. 2.Επί δεσμεύσεως, επιτάξεως κλπ. αντλουμένων υδάτων και εφ’ όσον αι αντλητικαί εγκαταστάσεις λειτουργούσιν υπ’ ευθύνην και δια λογαριασμόν των ιδιοκτητών, η προθεσμία καταβολής της αποζημιώσεως ορίζεται εκάστοτε δι’ ειδικής αποφάσεως του νομάρχου. Εις τον αυτόν επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 3.Ε.β.5 Απαλλοτριώσεις για Δημοτικά και Κοινοτικά έργα